turjo4nis/wikipedia-bn-dump-20250701 huggingface dataset:
তাকিহে মোয়াভেন-উল-মোলক

তাকিহে মোয়াভেন-উল-মোলক (ফার্সি :تکیه معاون الملک) ইরানের কেরমানশাহ শহরে অবস্থিত একটি তাকিহ এবং ঐতিহাসিক স্থান। এটি কাজার যুগে শিয়া শোকস্থল হিসাবে নির্মিত হয়েছিল। ১ ডিসেম্বর ১৯৭৫ তাকিহে মোয়াভেন-উল-মোলক ইরানের জাতীয় স্মৃতিস্তম্ভ হিসাবে স্বীকৃত হয়। এটি তার একচেটিয়া টাইলিং, ইসলামী যুগের গাজী (যোদ্ধা), কারবালার যুদ্ধ এবং আচেমেনিড রাজা এবং পার্সেপোলিসের মতো ইরানি রাজাদের চিত্রিত করার জন্য সুপরিচিত। এর তিনটি প্রধান অংশ রয়েছে: হুসাইনিয়া, জায়েনাবিয়া এবং আব্বাসীয়া। কেরমানশাহের নৃতত্ত্ব জাদুঘর এবং কেরমানশাহের জামাকাপড় ও গহনা জাদুঘর আব্বাসিয়ায় অবস্থিত।

গ্যালারি

তথ্যসূত্র 

কাজার যুগের ভবন
ইরানের জাতীয় কাজ
উইকিউপাত্তে স্থানাঙ্ক আছে
আরোহী (১৯৬৪-এর চলচ্চিত্র)

আরোহী তপন সিংহ পরিচালিত ১৯৬৪ সালের বাংলা ভাষার ভারতীয় নাট্য চলচ্চিত্র। বনফুলের অর্জুনকাকা গল্প অবলম্বনে এর চিত্রনাট্য লিখেন তপন সিংহ। এতে পরাধীন ভারতে একজন প্রবাসী বাঙালির জীবনের গল্প চিত্রিত হয়েছে। অসীম পাল প্রোডাকশনসের ব্যানারে চলচ্চিত্রটি প্রযোজনা করেন অসীম পাল। এতে শ্রেষ্ঠাংশে অভিনয় করেন কালী বন্দ্যোপাধ্যায়, বিকাশ রায়, অজিতেশ বন্দ্যোপাধ্যায় ও ছায়া দেবী। চলচ্চিত্রটির সঙ্গীতায়োজন করেন হেমন্ত মুখোপাধ্যায়।

চলচ্চিত্রটি ১৯৬৪ সালের ৪ঠা সেপ্টেম্বর মুক্তি পায়। এটি ১২তম জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক-সহ দুটি পুরস্কার ও ২৮তম বাংলা চলচ্চিত্র সাংবাদিক সমিতি পুরস্কারে ২য় শ্রেষ্ঠ ভারতীয় চলচ্চিত্র ও শ্রেষ্ঠ পার্শ্ব অভিনেত্রী (ছায়া) বিভাগে পুরস্কার অর্জন করে।

অভিনয়শিল্পীদল

সঙ্গীত 
আরোহী চলচ্চিত্রের সঙ্গীত পরিচালনা করেন হেমন্ত মুখোপাধ্যায়। গীত রচনা করেন দ্বিজেন্দ্রলাল রায় ও গৌরীপ্রসন্ন মজুমদার।

পুরস্কার

তথ্যসূত্র

বহিঃসংযোগ 
 

১৯৬৪-এর চলচ্চিত্র
১৯৬৪-এর নাট্য চলচ্চিত্র
১৯৬০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতীয় নাট্য চলচ্চিত্র
তপন সিংহ পরিচালিত চলচ্চিত্র
তপন সিংহের চিত্রনাট্য সংবলিত চলচ্চিত্র
হেমন্ত মুখোপাধ্যায় সুরারোপিত চলচ্চিত্র
শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী

en:Aarohi (film)
চিম্প অ্যাম্পায়ার

চিম্প অ্যাম্পায়ার হল শিম্পাঞ্জিদের নিয়ে একটি নেটফ্লিক্স টেলিভিশন ধারাবাহিক, যেটি মহেরশালা আলী বর্ণনা করেছেন।  উগান্ডার এনগোগো রেইনফরেস্টে অবস্থিত, এটি শিম্পাঞ্জিদের প্রতিদ্বন্দ্বী গোষ্ঠীর জীবন অনুসরণ করে।  প্রামাণ্যচিত্রটি ২০২৩ সালে মুক্তি পায়।

তথ্যসূত্র 

মার্কিন ইংরেজি ভাষার টেলিভিশন অনুষ্ঠান
২০২৩-এ অভিষিক্ত মার্কিন টেলিভিশন ধারাবাহিক
নেটফ্লিক্সের মৌলিক প্রামাণ্য টেলিভিশন ধারাবাহিক
২০২০-এর দশকের মার্কিন প্রামাণ্য টেলিভিশন ধারাবাহিক
দিল্লি দরজা, লাহোর

দিল্লি দরজা () লাহোরের দেয়াল ঘেরা শহরের অবশিষ্ট ছয়টি ঐতিহাসিক দরজার একটি। ২০১৫ সালে আগা খান কালচারাল সার্ভিস পাকিস্তান দিল্লি দরজা এবং তদসংলগ্ন শাহী হাম্মাম সংস্কার করে।

পটভূমি  

মূল দিল্লি দরজা মোগল আমলে নির্মিত হয়েছিল, যা বর্তমানে চিট্টা দরজা নামে পরিচিত। এটি নতুন দিল্লি দরজা থেকে প্রায় ১০০ মিটার পশ্চিমে অবস্থিত। দিল্লি শহরের দিকে মুখ করা থাকায় এর নামকরণ করা হয় দিল্লি দরজা। মোগল আমলে এটি লাহোর শহরের প্রধান প্রবেশদ্বার হিসেবে ব্যবহৃত হত এবং প্রতিদিন সন্ধ্যায় এর দরজা বন্ধ করে দেওয়া হত।

দরজার আশেপাশে ঐতিহাসিক গুরুত্বসম্পন্ন বেশ কয়েকটি স্থাপনা রয়েছে, যেমন: সপ্তদশ শতকের ওয়াজির খান মসজিদ, শাহী হাম্মাম এবং বিভিন্ন হাভেলি। মোগল সম্রাট আকবর ১৬০০-এর দশকের মাঝামাঝি সময়ে লাহোর শহরের চারপাশে ৩০ ফুট উঁচু সুরক্ষিত দেয়াল নির্মাণ করেছিলেন। এই দেয়ালে ১৩টি ফটক ছিল যা শহরের প্রবেশপথ হিসেবে কাজ করত। দিল্লি দরজা লাহোর সিটি ডিস্ট্রিক্টের তেহসিল রবি অঞ্চলের ইউনিয়ন কাউন্সিল ২৭ (ইউসি ২৭) হিসেবেও ব্যবহৃত হয়েছে।

ইতিহাস 
দিল্লি দরজা লাহোরের নগর-প্রাচীরের অংশ ছিল, যা ১৮৫৭ সালের সিপাহী বিদ্রোহের পর ব্রিটিশরা ধ্বংস করে দেয়। ব্রিটিশরা দরজাটিও ধ্বংস করে দেয়, তবে পরে ঊনবিংশ শতকে এটি পুনর্নির্মাণ করা হয়। ব্রিটিশ ভারতের বিভাজনের পরে ফটকটি একটি বালিকা বিদ্যালয় হিসেবে ব্যবহৃত হত। ১৮৯১ সালে রুডইয়ার্ড কিপলিং তার ছোটগল্প "দ্য সিটি অব ড্রেডফুল নাইট"-এ এই দরজাটির কথা উল্লেখ করেছেন। লাহোরের বিখ্যাত জমজমা কামান এক সময় দিল্লি দরজার সামনে স্থাপন করা ছিল, কিন্তু ব্রিটিশরা এটি সরিয়ে লাহোর জাদুঘরের সামনের একটি স্থানে স্থানান্তর করে।

গঠন 
দিল্লি দরজা একটি দোতলা ভবন। এতে দশ থেকে বারোটি দোকানের জায়গা রয়েছে। ফটকটির ছাদে ওঠার জন্য এখানে একটি সিঁড়ি রয়েছে। দরজাটি দিয়ে প্রবেশ করলে প্রথমে একটি বাজার পরে। আরও এগিয়ে গেলে পর্যায়ক্রমে ওয়াজির খান মসজিদ, শাহ আলম মার্কেট এবং সুহা বাজারের দেখা পাওয়া যায়। এছাড়া ফটকের পাশেই বিখ্যাত মসলা বাজার আকবরি মন্ডি অবস্থিত।

সংস্কার 

২০১৫ সালে নরওয়ে সরকারের অর্থায়নে পরিচালিত একটি প্রকল্পের অধীনে আগা খান কালচারাল সার্ভিস পাকিস্তান (একেসিএসপি) দরজাটি সংস্কার করে। দরজাটি সংরক্ষণের পাশাপাশি পাশ্ববর্তী ওয়াজির খান মসজিদ এবং শাহী হাম্মামের সংস্কার করাও এই প্রকল্পের উদ্দেশ্য ছিল।

আরও দেখুন 
 লাহোর দুর্গ
 রোশনাই গেট

তথ্যসূত্র

বহিঃসংযোগ 

লাহোরের তোরণ
বিনি অ্যান্ড ফ্যামিলি

বিনি অ্যান্ড ফ্যামিলি হল ২০২৪ সালের হিন্দি ভাষার চলচ্চিত্র, যেটি পরিচালনা করেছেন সঞ্জয় ত্রিপাঠী এবং প্রযোজনা করেছে বালাজী মোশন পিকচার্স, মহাবীর জৈন ফিল্মস ও ওয়েভব্যান্ড প্রোডাকশন। চলচ্চিত্রটিতে অভিনয় করেছেন অঞ্জিনী ধবন, পঙ্কজ কাপুর, রাজেশ কুমার, হিমানী শিবপুরী, চারু শঙ্কর ও নমন ত্রিপাঠী। এটি ২০২৪ সালের ২৭ সেপ্টেম্বর মুক্তি পায় এবং প্রশংসিত হয়ে ইতিবাচক প্রতিক্রিয়া লাভ করে।

কাহিনী 
লন্ডনে বসবাসরত অস্থিরচিত্তের এক কিশোরী বিনি এবং বিহারের একটি ছোট শহর থেকে আসা তার রক্ষণশীল দাদু— তাদের জীবনযাত্রা ও দৃষ্টিভঙ্গি সম্পূর্ণ ভিন্ন। কিন্তু তাদের জীবনে ঘটে যাওয়া একটি নাটকীয় ঘটনা তাদের দুজনকে কাছে নিয়ে আসে। তারা কি বন্ধু হয়ে একে অপরের জীবন বদলে দিতে পারবে কি’না, এই প্রশ্নের জবাব খুঁজতেই বেড়ে চলে বিনি অ্যান্ড ফ্যামিলি-এর গল্প।

কুশীলব 
 অঞ্জিনী ধবন – বিন্দিয়া "বিনি" সিং
 পঙ্কজ কাপুর – এসএন সিং
 রাজেশ কুমার – বিনয় সিং, বিনি’র বাবা
 হিমানী শিবপুরী – শারদা সিং
 চারু শঙ্কর – রাধিকা সিং, বিনি’র মা
 নমন ত্রিপাঠী – ভবেশ পারিখ
 টাই খান – ধ্রুব
 আরিয়া লার্কার – সানায়া
 লিডিয়া দানিস্তান – দিয়া
 জ্যোতি পান্ডে – বিভা

সঙ্গীত 

চলচ্চিত্রটির সঙ্গীত পরিচালনা করেছেন বিশাল মিশ্রা ও ললিত পণ্ডিত। গানের কথা লিখেছেন কৌশল কিশোর ও সঞ্জয় ত্রিপাঠী।

মুক্তি 
চলচ্চিত্রটি ২০২৪ সালের ২৭ সেপ্টেম্বর মুক্তি পায়।

তথ্যসূত্র

বহিঃসংযোগ 
 
 

২০২৪-এর চলচ্চিত্র
ভারতীয় নাট্য চলচ্চিত্র
২০২০-এর দশকের ভারতীয় চলচ্চিত্র
২০২০-এর দশকের হিন্দি ভাষার চলচ্চিত্র
অনুষ্টুপ ছন্দ

অনুষ্টুপ ছন্দ পীযূষ বসু রচিত ও পরিচালিত ১৯৬৪ সালের বাংলা ভাষার ভারতীয় নাট্য চলচ্চিত্র। এতে শ্রেষ্ঠাংশে অভিনয় করেন বসন্ত চৌধুরী, সুমিতা সান্যাল, অঞ্জনা ভৌমিক, মলিনা দেবী। এই চলচ্চিত্র দিয়ে অভিষেক ঘটে অঞ্জনা ভৌমিকের। চলচ্চিত্রটির সঙ্গীতায়োজন করেন মানবেন্দ্র মুখোপাধ্যায়।

চলচ্চিত্রটি ১৯৬৪ সালের ৩০শে অক্টোবর মুক্তি পায়। এটি ১২তম জাতীয় চলচ্চিত্র পুরস্কারে দ্বিতীয় শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য মেধার সনদ ও ২৮তম বাংলা চলচ্চিত্র সাংবাদিক সমিতি পুরস্কারে ৭ম শ্রেষ্ঠ ভারতীয় চলচ্চিত্র বিভাগে পুরস্কার অর্জন করে।

অভিনয়শিল্পীদল

সঙ্গীত 
অনুষ্টুপ ছন্দ চলচ্চিত্রের সঙ্গীত পরিচালনা করেন মানবেন্দ্র মুখোপাধ্যায়। গীত রচনা করেন রবীন্দ্রনাথ ঠাকুর ও অতুলপ্রসাদ সেন। গানে কণ্ঠ দিয়েছেন সুমিত্রা সেন, মৃণাল চক্রবর্তী, ও কৃষ্ণা চট্টোপাধ্যায়।

পুরস্কার

তথ্যসূত্র 

১৯৬৪-এর চলচ্চিত্র
১৯৬৪-এর নাট্য চলচ্চিত্র
১৯৬০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতীয় নাট্য চলচ্চিত্র
শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
১৯৯১–৯২ সন্তোষ ট্রফি

১৯৯১–৯২ সন্তোষ ট্রফি ছিল সন্তোষ ট্রফির ৪৮তম সংস্করণ আসর, ভারতে ফুটবলের প্রধান রাজ্য প্রতিযোগিতা। তামিলনাড়ুর কোয়েম্বাটুরে অনুষ্ঠিত হয়। ফাইনালে কেরালা গোয়াকে ৩–০ গোলের ব্যবধানে হারিয়েছেন। এটি কেরালার জন্য দ্বিতীয় শিরোপা যা আগের চার বছরে টানা ফাইনালে হেরেছিল।

কোয়ার্টার-ফাইনাল

গ্রুপ ১

গ্রুপ ২

গ্রুপ ৩

গ্রুপ ৪

সেমি–ফাইনাল 

আই এম বিজয়নের পঞ্চম পেনাল্টি বাঁচানোর পর কেরালার গোলরক্ষক শিবদাসন কেরালার হয়ে ফাইনাল কিক থেকে গোল করেন।

ফাইনাল 
ফাইনালের একদিন আগে গোয়ার গোলরক্ষক ব্রহ্মানন্দ শঙ্খওয়ালকরের ভাই মারা যান। ম্যাচ শেষ হওয়ার আগ পর্যন্ত তাকে এ বিষয়ে কিছু জানানো হয়নি।

তথ্যসূত্র

বহিঃসংযোগ 
 রেক.স্পোর্ট.সকার স্ট্যাটিস্টিকস ফাউন্ডেশনে ভারত ১৯৯২

সন্তোষ ট্রফির মৌসুম
১৯৯১–৯২-এ ভারতীয় ফুটবল
মডার্ন ফারমার (সাময়িকী)

মডার্ন ফার্মার () ২০১৩ সাল থেকে প্রকাশিত ত্রৈমাসিক কৃষি এবং খাদ্য সম্পর্কিত মার্কিন সাময়িক পত্র। গ্রামীণ এবং শহুরে উভয় শ্রেণির পাঠকদের সমানভাবে আকৃষ্ট ও পাঠক সমাজ ধরে রাখার জন্য এটি অনন্য। দ্য নিউ ইয়র্ক টাইমস অনুসারে এটি  "যে ব্যক্তি কৃষিকাজকে ভাবপ্রবণ করতে চায় এবং যে ব্যক্তি হাঁটুর গভীর পর্যন্ত টার্কির বর্জ্যে ডুবতে পারে তাদের কাছে" এ সাময়িকীর আবেদন আছে। ২০১৪ সালে, প্রকাশনাটি সাময়িকী বিভাগে মার্কিন যুক্তরাষ্ট্রের জাতীয় সাময়িকী পুরস্কার জিতেছে।

বিশেষত্ব 
মডার্ন ফার্মারের প্রচ্ছদে গবাদি বা খামারের প্রাণীর ছবি প্রকাশ করে। এটির প্রবন্ধগুলিতে সারা বিশ্বের কৃষিমন্ত্রীদের সাথে ধারাবাহিক সাক্ষাৎকার অন্তর্ভুক্ত রয়েছে। প্রকাশিত নিবন্ধে গ্রিক দই বা ফেরাল শূকরের মতো খাদ্য এবং কৃষি বিষয়গুলিকে বিশদভাবে লিখে। নিবন্ধ প্রকাশের ক্ষেত্রে তাদের দৃষ্টিভঙ্গি "খামার থেকে টেবিল" পর্যন্ত। মুদ্রিত প্রকাশনা ছাড়াও এটির একটি জনপ্রিয় ওয়েবসাইট রয়েছে; এর "গোটক্যাম" (ছাগলের জন্য ওয়েব ক্যাম) একাই ৬০,০০০ বার দেখা হয়েছে।

ইতিহাস 
সাময়িকীটি নিউইয়র্কের হাডসন ভিত্তিক ফিওর ক্যাপিটাল দ্বারা আর্থিকভাবে সমর্থিত ছিল। এটির প্রতিষ্ঠাতা প্রধান সম্পাদক ছিলেন অ্যান মারি গার্ডনার; পরে সারাহ গ্রে মিলার প্রধান সম্পাদক হয়েছেন। গার্ডনার নিউইয়র্কের জার্মানটাউনে পুরানো এবং নতুন কৃষকদের মধ্যে দ্বন্দ্ব নিয়ে একটি গল্প বানানোর সময় একটি ম্যাগাজিন সম্পাদক সম্পর্কে একটি টেলিভিশন শো তৈরি করার চেষ্টা করেছিলেন, সেসময় তিনি মর্ডান ফারমার  প্রকাশের ধারণা পান। কাল্পনিক সম্পাদক চরিত্রের জন্য গল্পের একটি অধ্যায় তৈরি করার পরে, তিনি একটি বাস্তব ম্যাগাজিন তৈরি করার সিদ্ধান্ত নিয়েছিলেন।

২০১৫ সালের গোড়ার দিকে, পত্রিকার প্রতিষ্ঠাতা এবং এর সম্পাদকীয় কর্মীদের বেশিরভাগই প্রকাশনা ত্যাগ করেছিলেন, ফলে মুদ্রণ প্রকাশনা স্থগিত করা হয়েছিল। আর্থিক অসুবিধা সত্ত্বেও, ম্যাগাজিন সাময়িকভাবে ২০১৫ সালে প্রকাশনা চালু রাখে। ২০১৮ সালে, ম্যাগাজিনটি শুধুমাত্র-অনলাইনে প্রকাশ শুরু করে।

তথ্যসূত্র

বহিঃসংযোগ 

 আনুষ্ঠানিক বাতায়ন

মার্কিন যুক্তরাষ্ট্রের অনলাইন ম্যাগাজিন
২০১৩-এ প্রতিষ্ঠিত ম্যাগাজিন
মার্কিন যুক্তরাষ্ট্রের ত্রৈমাসিক ম্যাগাজিন
আকুই



ভূগোল

অবস্থান 
আকুই-এর অবস্থান ২৩.১০৩৯°উত্তর ৮৭.৭২৯৬°পূর্ব।

জনসংখ্যা 
ভারতের ২০১১ সালের আদমশুমারি অনুসারে, আকুই-এর মোট জনসংখ্যা ছিল ৬,১১৫, যার মধ্যে ৩,১১৮ (৫১%) পুরুষ এবং ২,৯৯৭ (৪৯%) নারী। ০–৬ বছর বয়সী শিশুদের সংখ্যা ছিল ৬০৩। আকুই-এ মোট শিক্ষিত ব্যক্তির সংখ্যা ছিল ৪,২৩৭ (৬ বছরের ঊর্ধ্বে জনসংখ্যার ৭৬.৮৭%)।

শিক্ষা 
আকুই কমলাবালা মহিলা কলেজ ২০১৫ সালে আকুই-এ প্রতিষ্ঠিত হয়। বাঁকুড়া বিশ্ববিদ্যালয়ের সাথে অধিভুক্ত, এই কলেজ বাংলা, ইংরেজি, দর্শন বিষয়ে সম্মান কোর্স এবং মানবিক বিষয়ে সাধারণ কোর্স প্রদান করে।

সংস্কৃতি 
ডেভিড ম্যাকাচ্চন রাধাকান্ত মন্দিরকে একটি পঞ্চরত্ন হিসাবে উল্লেখ করেছেন। ১৭৬৪ সালে নির্মিত এই মন্দিরে শিরযুক্ত রেখা টাওয়ার এবং ত্রিস্তম্ভযুক্ত বারান্দা রয়েছে। ইট দিয়ে নির্মিত এই মন্দিরটি সমৃদ্ধ টেরাকোটার নকশা রয়েছে।

স্বাস্থ্যসেবা 
আকুই-এ ৪ শয্যা বিশিষ্ট কটি প্রাথমিক স্বাস্থ্যকেন্দ্র রয়েছে

তথ্যসূত্র

বহিঃসংযোগ 

বাঁকুড়া জেলার গ্রাম
উইকিউপাত্তে স্থানাঙ্ক আছে
অম্বিকানগর

অম্বিকানগর হল ভারতের পশ্চিমবঙ্গ রাজ্যের বাঁকুড়া জেলার, খাতড়া মহকুমার রানিবাঁধ সমষ্টি উন্নয়ন ব্লকের একটি গ্রাম।

ইতিহাস 
বিনয় ঘোষের মতে, প্রায় ৮০০-৯০০ বছর আগে, কংসাবতী নদীর তীরে, . বর্তমানে পুরুলিয়া ও বাঁকুড়া জেলা জুড়ে, জৈন ধর্মের বেশ কয়েকটি কেন্দ্র গড়ে উঠেছিল। পুরুলিয়া থেকে মেদিনীপুর পর্যন্ত নদী সংলগ্ন এই এলাকাতে প্রধানত আদিবাসী এবং অনগ্রসর জাতি বসবাস করত। জৈনরা (মূলত দিগম্বর জৈন) নদী উপত্যকায় তাদের বসতি স্থাপন করেছিল। একটি বৃহৎ জৈন সাংস্কৃতিক কেন্দ্র ছিল যা অম্বিকানগর, চিতগিরি, বারাকোলা, পরেশনাথ, চিয়াদা, কেন্দুয়া এবং অন্যান্য স্থানে বিস্তৃত ছিল। এই কেন্দ্রের একটি বড় অংশ কংসাবতী বাঁধের কারণে ডুবে গেছে। প্রত্নতাত্ত্বিক বিভাগের দেবলা মিত্র ১৯৫৮ সালে এশিয়াটিক সোসাইটির জার্নালে এই স্থানের একটি বর্ণনা প্রকাশ করেছিলেন এবং সেটিই এই এলাকার একমাত্র ঐতিহাসিক নথি হিসেবে রয়ে গেছে। দেবলা মিত্র মনে করেছিলেন যে অম্বিকা ছিলেন তীর্থংকর নেমিনাথের রক্ষাকর্ত্রী দেবী (শাসন দেবী)। এখানে পাওয়া মূর্তিগুলোর মধ্যে ছিলেন ঋষভনাথ, পার্শ্বনাথ, নেমিনাথ এবং এবং অন্যান্য তীর্থঙ্কর। গ্রামটির নামকরণ করা হয়েছিল জৈন দেবী অম্বিকার নামে এবং পরবর্তীকালে অম্বিকা এখানে ব্রাহ্মণ্য দেবী হিসেবে পূজিত হন।

ভূগোল

অবস্থান 
অম্বিকানগর ২২.৯৪৪৯২১° উত্তর অক্ষাংশ এবং ৮৬.৭৭০৬০৭° পূর্ব দ্রাঘিমাংশে অবস্থিত।

জনসংখ্যা 
ভারতের ২০১১ সালের আদমশুমারি অনুযায়ী, অম্বিকানগরের মোট জনসংখ্যা ছিল ৩,২২৮, যার মধ্যে ১,৬৭৪ (৫২%) পুরুষ এবং ১,৫৫৪ (৪৮%) মহিলা। ০-৬ বছর বয়সী শিশুদের সংখ্যা ছিল ৩৪৭। অম্বিকানগরের মোট সাক্ষর মানুষের সংখ্যা ছিল ২,১৭১ (৬ বছরের ঊর্ধ্বে জনসংখ্যার ৭৫.৩৬%)।

শিক্ষা 
অম্বিকানগর উচ্চ মাধ্যমিক বিদ্যালয় ১৯৫৩ সালে প্রতিষ্ঠিত একটি বাংলা-মাধ্যম সহশিক্ষা প্রতিষ্ঠান। এখানে পঞ্চম শ্রেণি থেকে দ্বাদশ শ্রেণি পর্যন্ত পড়াশোনার ব্যবস্থা রয়েছে। স্কুলে ২,০২০টি বই নিয়ে একটি গ্রন্থাগার এবং একটি খেলার মাঠও রয়েছে। 

ডাবরি ১৯৬৮ সালে প্রতিষ্ঠিত আরও একটি বাংলা-মাধ্যম সহশিক্ষা প্রতিষ্ঠান। এখানেও পঞ্চম শ্রেণি থেকে দ্বাদশ শ্রেণি পর্যন্ত পড়াশোনা হয়। স্কুলের ৪৬৫টি বইয়ের একটি গ্রন্থাগার এবং একটি খেলার মাঠ রয়েছে।

সংস্কৃতি 
ডেভিড ম্যাকাচ্চন বলেছেন যে পুরাতন মানভূম জেলার প্রত্যন্ত অঞ্চলে জৈনরা ১৩ শতক পর্যন্ত মন্দির নির্মাণ অব্যাহত রেখেছিলেন এবং সেগুলোর অনেকগুলো এখনও বাঁকুড়া ও পুরুলিয়া জেলার বাহুলাড়া, হাড়মাসড়া, দেউলভীরিয়া, অম্বিকানগর, ছরা, পাকবিরা, তুইসামা বা দেওলিতে মতো অনেক জায়গায় এখনও সেই মন্দিরগুলো দাঁড়িয়ে আছে। 

আরও দেখুন - বাংলার মন্দির স্থাপত্য

অম্বিকানগরের ছবি

তথ্যসূত্র

বহিঃসংযোগ 

বাঁকুড়া জেলার গ্রাম
উইকিউপাত্তে স্থানাঙ্ক আছে
সপ্তশহীদ স্মৃতিস্তম্ভ

সপ্তশহীদ স্মৃতিস্তম্ভ বাংলাদেশের স্বাধীনতা যুদ্ধের স্মৃতি বিজড়িত স্মৃতিস্তম্ভ। যুদ্ধে ঢাকা বিশ্ববিদ্যালয়ের ফজলুল হক মুসলিম হলের সাতজন শহীদের স্মরণে নির্মিত। হলের চত্বরে অবস্থিত স্মৃতিস্তম্ভের নির্মাণকাজ শুরু হয় ২০০১ সালের ১৩ সেপ্টেম্বর। ২০১২ সালের ১১ সেপ্টেম্বর আনুষ্ঠানিক উন্মোচন করা হয়। স্তম্ভের নামফলকে সাত শহীদের নাম উৎকীর্ণ আছে।

তথ্যসূত্র 

২০১২-এর ভাস্কর্য
বাংলাদেশের স্বাধীনতা যুদ্ধের ভাস্কর্য
ঢাকা বিশ্ববিদ্যালয়
ঢাকার বহিরঙ্গন ভাস্কর্য
আটবাইচণ্ডী

আটবাইচন্ডী হল ভারতের পশ্চিমবঙ্গ রাজ্যের বাঁকুড়া জেলার খাতড়া মহকুমার ইন্দপুর সমষ্টি উন্নয়ন ব্লকের একটি গ্রাম।

ভূগোল

অবস্থান 
আটবাইচন্ডী ২৩.১২৯৭°উত্তর অক্ষাংশ এবং ৮৬.৯৮৮৩°পূর্ব দ্রাঘিমাংশে অবস্থিত।

জনসংখ্যা 
ভারতের ২০১১ সালের আদমশুমারি অনুযায়ী, আটবাইচন্ডীর মোট জনসংখ্যা ১,৩১০। এর মধ্যে ৬৫৮ জন পুরুষ (৫০%) এবং ৬৫২ জন নারী (৫০%)। গ্রামে ১৯০ জন শিশু রয়েছে যাদের বয়স ০-৬ বছরের মধ্যে। ৬ বছর বা তার ঊর্ধ্বে শিক্ষিত ব্যক্তির সংখ্যা ৬৯৩ জন এবং সাক্ষরতার হার ৬১.৮৮%।

সংস্কৃতি 
ডেভিড ম্যাকাচ্চন উল্লেখ করেছেন যে মল্লভূম জুড়ে ছড়িয়ে থাকা প্রাচীন ধ্বংসাবশেষ, মূর্তি এবং ভগ্ন প্রাচীন স্থাপত্যের নিদর্শনগুলি এখানকার সমৃদ্ধ ঐতিহ্যের প্রমাণ। এর মধ্যে, আটবাইচন্ডীর তিনটি মন্দির, যা ইন্দপুর থানা এলাকায় অবস্থিত, বিষ্ণুপুরের রাজাদের মন্দির নির্মাণ কার্যকলাপের সাক্ষী। যদিও মাঝে মাঝে আক্রমণের সম্মুখীন হতে হয়েছে, "তাদের অঞ্চল মূলত মুসলিম প্রভাব থেকে মুক্ত ছিল।"

তথ্যসূত্র

বহিঃসংযোগ 

বাঁকুড়া জেলার গ্রাম
উইকিউপাত্তে স্থানাঙ্ক আছে
চান্দারলি কারা খলিল খাইরুদ্দিন পাশা

চান্দারলি কারা খলিল খাইরুদ্দিন পাশা বা ইংরেজিতে প্রসিদ্ধ চান্দারলি কারা হালিল হায়রেদ্দিন পাশা () উসমানীয় সাম্রাজ্যের প্রথম মুরাদের শাসনামলে একজন উজিরে আজম ছিলেন। তার পরিবার ১৩৬০ থেকে ১৪৫০ সালের মধ্যে উসমানীয় সাম্রাজ্য উত্থানে গুরুত্বপূর্ণ ভূমিকা পালন করেছিল। তিনি একজন সফল সেনাপতি ছিলেন। সাভরার যুদ্ধে জয়লাভের পরে আলবেনিয়ায় উসমানীয়দের অবস্থান শক্তিশালী করেছিলেন।

তিনি ১৩৬৪ সালের সেপ্টেম্বরে প্রধান সামরিক বিচারকের (কাজাস্কর) পদ থেকে উজিরে আজম পদে উন্নীত হন এবং ১৩৮৭ সালের ২২ জানুয়ারি তাঁর মৃত্যুর আগ পর্যন্ত এই পদে অধিষ্ঠিত ছিলেন। ম্যাসেডোনিয়ায় উসমানীয় অভিযানের সময় তিনি সেরাইতে মারা যান।

চান্দারলি কারা হালিল পাশা উসমানীয় সৈন্যদের বিভিন্ন অভিজাত দিক গঠনের ধারণা দিয়েছিলেন। পরবর্তীতে এভাবে জেনিসারি অভিজাত পদাতিক ইউনিট গঠিত হয়।

তার পুত্র চান্দারলি আলী পাশা প্রধান উজির হিসাবে তাঁর স্থলাভিষিক্ত হন। তাঁর অন্য পুত্র ছিল প্রথম চান্দারলি ইব্রাহিম পাশা। তিনিও পরে উজিরে আজম হিসাবে দায়িত্ব পালন করেছিলেন।

আরও দেখুন 
 চান্দারলি পরিবার
 উসমানীয় উজিরে আজমদের তালিকা

তথ্যসূত্র 

১৩৮৭-এ মৃত্যু
পাশা
১৪শ শতাব্দীর উসমানীয় সাম্রাজ্যের উজিরে আজম
উসমানীয় সাম্রাজ্যের তুর্কি
কাজাস্কর
চান্দারলি পরিবার
আচার্য ব্রজেন্দ্রনাথ শীল মহাবিদ্যালয়

আচার্য ব্রজেন্দ্রনাথ শীল মহাবিদ্যালয় (ABN Seal College) পূর্বে ভিক্টোরিয়া কলেজ পশ্চিমবঙ্গের কোচবিহারে অবস্থিত একটি রাজ্য সরকার পরিচালিত সহশিক্ষামূলক কলেজ। এটি ১৮৮৮ সালে প্রতিষ্ঠিত হয় এবং স্নাতক ও স্নাতকোত্তর শিক্ষার সুযোগ প্রদান করে। কলেজটি কোচবিহার পঞ্চানন বর্মা বিশ্ববিদ্যালয়-এর অধিভুক্ত এবং NAAC দ্বারা A+ গ্রেড প্রাপ্ত। এটি বিশ্ববিদ্যালয় মঞ্জুরি কমিশন দ্বারা "উৎকর্ষ কেন্দ্র" মর্যাদা অর্জন করেছে।

ইতিহাস 
১৮৮৮ সালে কোচবিহার রাজ্যের মহারাজা নৃপেন্দ্র নারায়ণ এই কলেজটি প্রতিষ্ঠা করেন। প্রথমে এটি ভিক্টোরিয়া কলেজ নামে পরিচিত ছিল। কলেজের প্রথম অধ্যক্ষ ছিলেন জন কর্নওয়ালিস গডলি। ১৯৭০ সালে এর নাম পরিবর্তন করে আচার্য ব্রজেন্দ্রনাথ শীল মহাবিদ্যালয় রাখা হয়।

প্রোগ্রাম 
আচার্য ব্রজেন্দ্রনাথ শীল মহাবিদ্যালয়ে বিভিন্ন স্নাতক এবং স্নাতকোত্তর প্রোগ্রাম পড়ানো হয়।

সুযোগ-সুবিধা ও ক্যাম্পাস 
কলেজটির ক্যাম্পাস ১৩.২৭ একর এবং এতে ছয়টি ব্লক রয়েছে: প্রশাসনিক, বায়োসায়েন্স, শতবর্ষী, মানববিদ্যা, রসায়ন, এবং গ্রন্থাগার। কলেজটিতে ছেলে ও মেয়েদের জন্য পৃথক হোস্টেল রয়েছে। গ্রন্থাগারটি প্রায় ৫৫,০০০ বই নিয়ে গঠিত এবং কম্পিউটার সুবিধা সহ আংশিক ডিজিটাল। এছাড়াও, কলেজে ২০টি বিজ্ঞান গবেষণাগার রয়েছে।

উল্লেখযোগ্য প্রাক্তন ছাত্র 
 বিষ্ণুপ্রসাদ রাভা - বিপ্লবী ও সংগীতশিল্পী
 পঞ্চানন বর্মা - কুচবিহারের সংস্কারক
 আব্বাসউদ্দীন আহমদ - লোকসংগীত শিল্পী
 অমিয়া ভূষণ মজুমদার - লেখক
 অমর রায় প্রধান - রাজনীতিবিদ

উল্লেখযোগ্য শিক্ষকগণ 
 আচার্য ব্রজেন্দ্র নাথ শীল (১৮৯৬–১৯১৩)
 সাধু টি.এল. বাসওয়ানি (১৯১৫–১৯১৭)

আরও দেখুন 
 পশ্চিমবঙ্গে উচ্চশিক্ষা প্রতিষ্ঠানসমূহের তালিকা
 পশ্চিমবঙ্গে শিক্ষা

তথ্যসূত্র

বহিঃসংযোগ 
 আনুষ্ঠানিক ওয়েবসাইট

১৮৮৮-এ প্রতিষ্ঠিত শিক্ষাপ্রতিষ্ঠান
১৮৮৮-এ ভারতে প্রতিষ্ঠিত
কোচবিহার পঞ্চানন বর্মা বিশ্ববিদ্যালয়ের অধিভুক্ত কলেজ
পূর্বে উত্তরবঙ্গ বিশ্ববিদ্যালয়ের অধিভুক্ত শিক্ষাপ্রতিষ্ঠান
কোচবিহার জেলার বিশ্ববিদ্যালয় ও কলেজ
ভারতের বাণিজ্য কলেজ
ভারতের কলাবিদ্যার কলেজ
মালাগাসি অলিম্পিক কমিটি

মালাগাসি অলিম্পিক কমিটি (; এছাড়াও সংক্ষেপে আইওসি কোড এমএডি দ্বারা পরিচিত) হলো মাদাগাস্কারের জাতীয় অলিম্পিক কমিটি। এই সংস্থাটির ১৯৬৩ সালে প্রতিষ্ঠিত হয়েছে; প্রতিষ্ঠার ১ বছর পর ১৯৬৪ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর মাদাগাস্কারের আন্তানানারিভোতে অবস্থিত।

বর্তমানে মালাগাসি অলিম্পিক কমিটির সভাপতির দায়িত্ব পালন করছেন সিতেনি তিয়েরি রান্দ্রিয়ানাসোলোনিয়াইকো, যিনি ২০১১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন জঁ আলেক্স হারিনেলিনা রান্দ্রিয়ানাসোলোনিয়াইকো।

ইতিহাস
১৯৬৩ সালে মাদাগাস্কারের বহু-ক্রীড়ার সর্বোচ্চ সংস্থা হিসেবে মালাগাসি অলিম্পিক কমিটি প্রতিষ্ঠিত হয়েছে। অঁরি রাকোতোবে এই সংস্থার প্রথম সভাপতির দায়িত্ব পালন করেছেন, যিনি ১৯৬৩ হতে ১৯৭১ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার প্রায় ১ বছর পর মাদাগাস্কার ১৯৬৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ২০০৬ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।

আরও দেখুন
 অলিম্পিকে মাদাগাস্কার

তথ্যসূত্র

বহিঃসংযোগ
 এএনওসিতে মালাগাসি অলিম্পিক কমিটি 
 অলিম্পিডিয়ায় মালাগাসি অলিম্পিক কমিটি 
 অলিম্পিক.কমে মালাগাসি অলিম্পিক কমিটি  

জাতীয় অলিম্পিক কমিটি
অলিম্পিকে মাদাগাস্কার
মাদাগাস্কারের ক্রীড়া পরিচালনা পরিষদ
১৯৬৩-এ মাদাগাস্কারে প্রতিষ্ঠিত
১৯৬৩-এ প্রতিষ্ঠিত ক্রীড়া সংস্থা
বৈতল

বৈতল হল ভারতের পশ্চিমবঙ্গ রাজ্যের বাঁকুড়া জেলার বিষ্ণুপুর মহকুমার জয়পুর সমষ্টি উন্নয়ন ব্লকের একটি গ্রাম।

ভূগোল

অবস্থান 
বৈতল ২২.৯৬৩৪° উত্তর অক্ষাংশ এবং ৮৭.৪৯৭৭° পূর্ব দ্রাঘিমাংশে অবস্থিত।

জনসংখ্যা 
ভারতের ২০১১ সালের আদমশুমারি অনুসারে, দক্ষিণবারের মোট জনসংখ্যা ছিল ৪,০৩১ জন। এর মধ্যে ২,০৭০ জন (৫১%) পুরুষ এবং ১,৯৬১ জন (৪৯%) নারী। ০-৬ বছর বয়সী শিশু ছিল ৪০৮ জন। দক্ষিণবারে মোট ২,৭৫৪ জন (৬ বছরের ঊর্ধ্বে জনসংখ্যার ৭৬.০১%) শিক্ষিত ছিল।

শিক্ষা 
বৈতল জি.পি. বিদ্যাপীঠ একটি বাংলা-মাধ্যমের সহশিক্ষা প্রতিষ্ঠান যা ১৯২৬ সালে প্রতিষ্ঠিত হয়। এটি পঞ্চম শ্রেণি থেকে দ্বাদশ শ্রেণি পর্যন্ত পাঠদানের সুবিধা প্রদান করে। বিদ্যালয়ে ১১টি কম্পিউটার, ১,১০০ বইয়ের একটি গ্রন্থাগার এবং একটি খেলার মাঠ রয়েছে। 

বৈতল উচ্চ বালিকা বিদ্যালয় একটি বাংলা-মাধ্যমের মেয়েদের জন্য প্রতিষ্ঠান যা ২০১১ সালে প্রতিষ্ঠিত হয়। এটি পঞ্চম শ্রেণি থেকে দশম শ্রেণি পর্যন্ত পাঠদানের সুবিধা প্রদান করে। 

চাতরা রামাই পণ্ডিত মহাবিদ্যালয়, ২০০০ সালে সালে চাতরা, দারাপুরে প্রতিষ্ঠিত হয়।

সংস্কৃতি 
ডেভিড ম্যাকাচ্চন বৈতলে দুটি মন্দিরের কথা উল্লেখ করেছেন।

 একটি হল শ্যামচাঁদ মন্দির, যা পঞ্চরত্ন শৈলীতে নির্মিত, এতে ত্রিভুজ খিলান বিশিষ্ট বারান্দা রয়েছে। মন্দিরটির ভিত্তি ৩৫ ফুট ৪ ইঞ্চি বর্গাকার এবং এটি ১৬৬০ সালে তৈরি একটি ল্যাটেরাইট নির্মাণ।
 অন্যটি ঝগ্ড়াই চন্ডী মন্দির, যা একটি মসৃণ বক্ররেখা শৈলীর রেখা মন্দির। এর ভিত্তি ১১ ফুট ২ ইঞ্চি বর্গাকার এবং এটি ১৬৫৯ সালে নির্মিত একটি মূলত ল্যাটেরাইট নির্মাণ।জ

গ্যালারি

স্বাস্থ্যসেবা 
জয়পুরে অবস্থিত ১৫ শয্যার জয়পুর ব্লক প্রাথমিক স্বাস্থ্য কেন্দ্র, জয়পুর সমষ্টি উন্নয়ন ব্লকের প্রধান সরকারি চিকিৎসা সুবিধা।

তথ্যসূত্র

বহিঃসংযোগ 

বাঁকুড়া জেলার গ্রাম
উইকিউপাত্তে স্থানাঙ্ক আছে
পাকিস্তান জাতীয় ফুটবল বি দল

পাকিস্তান বি হল একটি মাধ্যমিক ফুটবল দল যা মাঝে মাঝে পাকিস্তান জাতীয় ফুটবল দলের সমর্থন হিসাবে পরিচালিত হয়। অনেক সময় পাকিস্তান বি অন্যান্য দেশের পূর্ণ দলের বিপক্ষে খেলেছে।

ইতিহাস
১৯৭৬ সালে, পাকিস্তানের প্রথম নেতা মোহাম্মদ আলী জিন্নাহর জন্মের শতবার্ষিকী স্মরণে পাকিস্তানে কাইদ-ই-আজম আন্তর্জাতিক কাপ প্রতিষ্ঠিত হয়েছিল, যেখানে দুটি পাকিস্তান জাতীয় দল অংশগ্রহণ করবে, পাকিস্তান জাতীয় ফুটবল দল নামে। পাকিস্তান সবুজ দল, জাতীয় বি দল, পাকিস্তান লাল দল নামে, জাতীয় দলের খেলোয়াড় মুজাহিদ তারিনের নেতৃত্ব দেন।  যদিও দলটি শুধুমাত্র প্রদর্শনী ম্যাচের জন্য সংরক্ষিত ছিল, পরবর্তী সংস্করণে, সংরক্ষিত দল আনুষ্ঠানিকভাবে ১৯৮২ সালে পাকিস্তান নীল এবং ১৯৮৫, ১৯৮৬ এবং ১৯৮৭ সালে পাকিস্তান সাদা নামে টুর্নামেন্টে অংশগ্রহণ করে। ১৯৭৭ সালে আফগানিস্তান প্রজাতন্ত্র দিবস উৎসব কাপে, কাইয়ুম চেঞ্জেজি দ্বারা পরিচালিত বি দলও শাহীন এফসি নামে অংশগ্রহণ করেছিল। ১৯৭৮ সালের মে মাসে, দলটি সৌদি আরবের রিয়াদে একটি যুব টুর্নামেন্টে অংশ নেয় যেখানে দলটি সৌদি আরব, দক্ষিণ কোরিয়া এবং কেনিয়ার মুখোমুখি হয়।

১৯৯৩ সালে পাকিস্তানে অনুষ্ঠিত দক্ষিণ এশীয় আঞ্চলিক সহযোগিতা সংস্থা গোল্ড কাপের (বর্তমানে সাফ চ্যাম্পিয়নশিপ নামে পরিচিত) উদ্বোধনী অনুষ্ঠানে পাকিস্তান সাদা দলও টুর্নামেন্টে অংশ নেওয়া জাতীয় দলের বিপক্ষে প্রদর্শনী ম্যাচ খেলেছিল।

কোচের ইতিহাস
  আল্লাহ বক্স (১৯৭৬)
  কাইয়ুম চেঞ্জি (১৯৭৭)
  মুরাদ বখশ (১৯৮২)

অধিনায়ক 
  মুজাহিদ তারিন (১৯৭৬)
  গোলাম সারওয়ার (১৯৭৭)
  মুহাম্মদ ইসহাক (১৯৭৮)
  মাহমুদ আহমেদ (১৯৮২)

প্রতিযোগিতামূলক রেকর্ড

কাইদ-ই-আজম আন্তর্জাতিক কাপ 

 
উৎস = আরএসএসএসএফ

অন্যান্য টুর্নামেন্ট

ফলাফল এবং ফিক্সচার

১৯৭৬

১৯৭৭

১৯৭৮

১৯৮২

১৯৮৫

১৯৮৬

১৯৯৩

তথ্যসূত্র

বহিঃসংযোগ
কাইদ-ই-আজম আন্তর্জাতিক কাপ – আরএসএসএসএফ

বি
এশিয়ার জাতীয় বি ফুটবল দল
আহরার আল-শাম

আহরার আল-শাম ইসলামিক আন্দোলন হলো একটি সশস্ত্র দল হলোو যারা সিরিয়ার যুদ্ধকালিন বিভিন্ন ঘটনার সময় চারটি সিরিয়ান ইসলামিক উপদল নিয়ে একটি ঐক্যদল হিসাবে আবির্ভূত হয়। যেমন আহরার আল-শাম ব্রিগেডস, ইসলামিক ফজর মুভমেন্ট, ইসলামিক ভ্যানগার্ড গ্রুপ এবং ফাইটিং ফেইথ ব্রিগেড।

আহরার আল-শাম আন্দোলন তার বিবৃতিতে দাবি করে  যে এটি একটি স্বাধীন সংগঠনو যারা সিরিয়ার অভ্যন্তরে এবং বাইরে কাজ করে। এটা অন্য কোনো সংগঠনের সাথে যুক্ত নয়। যেমন আল-কায়েদা এবং ফ্রি সিরিয়ান আর্মি ।

উৎপত্তি ও ভৌগোলিক সম্প্রসারণ 
আল জাজিরা স্যাটেলাইট চ্যানেলের সংবাদদাতা, সাথে তার কথোপকথনে, আহরার আল-শাম ইসলামী আন্দোলনের প্রতিষ্ঠাতা, হাসান আবৌদ, ডাকনাম আবু আবদুল্লাহ আল-হামভি, বলেন যেو "আহরার আল-শাম আন্দোলন" ২০১১ সালের মে মাসে শুরু হওয়ার সময় এর নাম ছিল ফ্রি আর্মি। ২০১১ সালের শেষ পর্যন্ত এটি গোপনে কাজ চালায়।

দলবদ্ধ দল 
সিরিয়ার শান্তি আলোচনায় অংশগ্রহণকারীদের বিরুদ্ধে জাভাত ফাতাহ আল-শামের সামরিক হামলার পর আহরার আল-শাম আন্দোলনে যোগদানকারী দলগুলো :

 সুকুর আল-শাম ব্রিগেড
 জাইশুল মুজাহিদিন
 জাইশুল ইসলাম - উত্তর সেক্টর
 তাজমাউ ফাসতাকেম কামা উমেরতা
 লেভান্ট রেভোলিউশনারি ব্রিগেড
 মুজাহিদিন বিন তাইমিয়া ব্রিগেড
 আল-মিকদাদ বিন আমর ব্রিগেড
 লেভান্ট ফ্রন্ট
 ওমর ব্রিগেড
 আল-বাত্তার ব্রিগেড
 আহরার আল-জানুব ব্রিগেড
 মাউন্টেন শহীদ ব্রিগেড
 আসওয়াদু সুন্না ব্রিগেড
 বায়রাক আল-জাবাল ব্যাটালিয়ন
 আল-নাসির সালাহ আল-দিন ব্যাটালিয়ন
 আল-মুতাসিম বিল্লাহ ব্যাটালিয়ন
 আল ওলা ওয়া বাররা ব্যাটালিয়ন
 আল-ফারুক ব্রিগেড

এশিয়া ভিত্তিক সন্ত্রাসী হিসাবে চিহ্নিত সংগঠন
রাশিয়া কর্তৃক সন্ত্রাসী হিসেবে চিহ্নিত সংগঠন
মিশর কর্তৃক সন্ত্রাসী হিসাবে চিহ্নিত সংগঠন
সিরিয়া কর্তৃক সন্ত্রাসী হিসেবে চিহ্নিত সংগঠন
ইরান কর্তৃক সন্ত্রাসী হিসেবে চিহ্নিত সংগঠন
সংযুক্ত আরব আমিরাত কর্তৃক সন্ত্রাসী হিসাবে চিহ্নিত সংগঠন
অনিয়মিত সামরিক বাহিনী
সিরিয়ার জিহাদি দল
সালাফি গোষ্ঠী
২০১১-এ সিরিয়ায় প্রতিষ্ঠিত
উদ্ধৃতি শৈলী ত্রুটি: সম্পাদক বা লেখক অনুপস্থিত
ওয়েব আর্কাইভ টেমপ্লেটে ওয়েব্যাক সংযোগ
ইউআরএল ছাড়া ও সংগ্রহের তারিখসহ উদ্ধৃতি ব্যবহার করা পাতা
ইউআরএল ছাড়া ওয়েব উদ্ধৃতি ব্যবহার করা পাতা
অসমর্থিত প্যারামিটার ব্যবহার করা উদ্ধৃতিসহ পাতা
অবচিত চিত্র সিনট্যাক্স ব্যবহার করা পাতা